Sjónvarpsþáttur um samfélagsleg áhrif Vaðlaheiðarganga Í síðustu viku var frumsýndur þáttur á sjónvarpsstöðinni N4 nýr þáttur í umsjón Karls Eskils Pálssonar um samfélagsleg áhrif Vaðlaheiðarganga . Þátturinn er hluti af þáttaröð þar sem fjallað hefur verið með sambærilegum hætti um samfélagsleg áhrif hinna þriggja jarðganganna á Norðurlandi - Strákaganga við Siglufjörð , Múlaganga frá Eyjafirði til Ólafsfjarðar og Héðinsfjarðarganga milli Ólafsfjarðar og Siglufjarðar . Viðmælendur Karls Eskils í þættinum eru : Hjalti Jóhannesson , sérfræðingur á Rannsóknastofnun Háskólans á Akureyri , Dagbjört Jónsdóttir , sveitarstjóri í Þingeyjarsveit , Halla Björk Reynisdóttir , forseti bæjarstjórnar Akureyrar , Kristján Þór Magnússon , sveitarstjóri Norðurþings , Arnheiður Jóhannsdóttir , framkvæmdastjóri Markaðsstofu Norðurlands , Guðrún Þórhildur Emilsdóttir , eigandi veitingastaðarins Sölku á Húsavík , Rúnar Sigurpálsson , forstjóri PCC Bakka við Húsavík , Helgi Jóhannesson , forstjóri Norðurorku , og Valgeir Bergmann , framkvæmdastjóri Vaðlaheiðarganga .